ExCITe - Center for Experience Economy, Creative Industries and Technologies - Forskningsportal, Aalborg Universitet\nExCITe - Center for Experience Economy, Creative I...\nExCITe er et forskersamarbejde på tværs af fakulteterne på Aalborg Universitet. Det blev etableret i juni 2005, og i dag tæller 14 forskergrupper og i alt 112 videnskabelige medarbejdere. I Danmark udgør centret det største forskningsmiljø inden for oplevelsesøkonomi og arbejdsfeltet omfatter følgende 3 hovedområder:\nOplevelsesprodukter, hvis primære funktion er at skabe oplevelser hos forbrugeren\nAlmindelige varer eller tjenester, hvor oplevelseselementet udgør en merværdi\nDesignmæssige bestræbelser på at skabe kultur og oplevelsesbaserede miljøer\nI fokus står spørgsmålene om: Hvordan man kan designe oplevelser, der er relevante for brugere og samfund; Hvordan designprocessens faser kan systematiseres fra idéudvikling til produktrealisering, og hvordan produktet kan gøres økonomisk rentabelt og teknologisk tidssvarende.\nI kraft af sin organisering har centret mulighed for at trække på ekspertviden inden for en række fagområder.\nTypisk for arbejdsformen på Aalborg Universitet er en stor del af ExCITe-forskerne direkte involveret i udviklingsprojekter i samarbejde med erhvervspartnere, opbygning af netværk, konsulentydelser og foredragsvirksomhed. Forskning og ny viden flyttes ud i regionens brancher, der iværksættes innovative tiltag og nye uddannelser.\nCenterleder: Professor Jens F. Jensen\nVia forskergrupperne understøtter og synliggør ExCITe forskningsprojekter indenfor oplevelsesøkonomi, oplevelsesdesign og kreative industrier.\nExCITe iværksætter konferencer, workshops, tilknytter gæsteforskere og udgiver forskningspublikationer.\nDertil kommer, at ExCITe fungerer som samlingspunkt for nye tværgående forskningsprojekter og ansøgninger om forskningsmidler.\nExCITe er opstået i kraft af traditioner for tværgående samarbejde mellem fakulteterne på AAU, hvilket giver gode rammer for synergi mellem de humanistiske, samfundsfaglige og teknisk-naturfaglige kompetencer. Centret har mulighed for at trække på ekspertviden indenfor en lang række fagområder og samler mange forskelligartede kompetencer i et fælles forskningsområde.\nVi ønsker at gøre den eksisterende viden om oplevelsesøkonomi synlig for alle aktører og omsætte den til færdigheder og vi arbejder med at:\n- Omsætte ideer til innovative forretningsideer, nye produkter og nye virksomheder\n- Lede kreative processer\n- Udforme funktionelle, æstetiske, oplevelsesrige produkter\n- Planlægge og designe til moderne samfund og moderne byer\n- Samle viden om oplevelser som psykologiske og kognitive størrelser\n- Kommunikere budskaber til relevante målgrupper, i det relevante medie i den relevante situation\n- Forbinde kulturarv, kulturhistorie og oplevelsesøkonomi\n- Udnytte teknologi og IT-kompetencer\n- Analysere forbrugeradfærd og bruge vores viden til at udforme nye innovative varer og tjenester ud fra\nI kraft af Aalborg Universitets lange og stærke tradition for samarbejde på tværs af fagområder findes der i dag mange uddannelser inden for oplevelsesfeltet.\nExCITe skal sikre at denne førerposition fastholdes og udbygges, så forskning og undervisning i højest mulig grad gør samfundsmæssig gavn. Dette vil ske gennem forskningsprojekter og en række nye uddannelsestilbud på Aalborg Universitet og andre uddannelsessteder.\nEn væsentlig opgave er også at synliggøre uddannelserne via nettet for forskere, studerende, offentlige myndigheder og virksomheder.\nExCITe-serien er en skriftserie fra Aalborg Universitetsforlag som behandler emner og problemstillinger med tilknytning til oplevelsesøkonomi.\nDer er indtil nu publiceret 5 bøger i skriftserien.\nMan kan købe sig til alle de koncerter, man vil, men sandheden er, at byen har mistet sin selvtillid\nOplevelsesdesign må aldrig være indpakning\nKreative Tidende - oplevelsesøkonomi formidlet af ApEx\nApEx Center for Applied Experience Economy\nInDiMedia, Aalborg Universitet, Danmark\nYderligere søgbare ISSNs (Elektroniske): 1544-3981\nVidensskabet : forskningsnyt fra Aalborg Universitet\nInformationskontoret, Aalborg Universitet, Danmark\nTlf: 9940 9028\nFax: 9815 2444


Nu kan du oprette dig som bruger med Nemid | Randers Bibliotek\nSom biblioteksbruger får du adgang til bibliotekets fysiske og digitale tilbud og med dit Nemid ved hånden, kan denne nye verden hurtigt åbne sig. Er du over 18 år, kan du oprette dig som bruger på få minutter hjemmefra.\nNår du er blevet oprettet som bruger, kan du reservere materiale på www.randersbib.dk og bruge det fysiske bibliotek. Du kan også lukke dig ind i bibliotekets filialer, der er åbne alle dage fra 8-22. Læs mere om Randers Biblioteks åbne biblioteker her.\nHvis du bor i Randers Kommune kan du også bruge dit login til bibliotekets digitale tilbud, f.eks. eReolen, Filmstriben, Turteori eller RBdigital. Er du studerende kan du hurtigt finde information til din opgave i bibliotekets databaser. Læs mere om bibliotekets digitale tilbud her.\nBesked om reserveringer og snarlig afleveringsdato på SMS\nHvis du vil have en SMS, når reserveringer er klar til afhentning på biblioteket, skal du oplyse dit mobilnummer på hjemmesiden.\nGå ind under 'Min konto' i øverste højre hjørne og tryk på 'Redigér brugerprofil' i menuen i venstre side.\nSkriv nummeret, du vil have besked på, i 'SMS' feltet.\nBørn og unge under 18 år kan ikke oprettes med Nemid, men i stedet skal denne blanket udfyldes, underskrives og afleveres på biblioteket. Vi kan udstede et lånerkort, hvis I ikke ønsker barnet skal bruge sundhedskortet. Prøver en bruger under 18 år at oprette sig, vil man få fejlmelding.\nEr du allerede låner?\nHvis du allerede er låner, kan du ikke oprette dig igen. Du kan logge ind med dit cpr. nummer eller lånernummer og din pinkode eller med dit NemId ved at bruge knappen 'Log ind med NEM ID'.\nHvis du har glemt din kode, kan du logge ind med dit NemId og vælge en ny kode:\n• Log ind og tryk på på 'Min konto' knappen i øverste højre hjørne.\n• Vælg derefter 'Brugerprofil' i venstremenuen.\n• Skriv den ønskede kode i de to felter under overskriften 'Her kan du ændre din pinkode' og afslut med 'Gem'.\nHjælp gerne biblioteket med at fortælle den gode historie.\nMåske du kender en ven, en nabo, en kollega der kunne have gavn af at bruge biblioteket - fysisk eller online?\nHar du spørgsmål eller støder du på problemer undervejs i oprettelsen, så tip os gerne på på hovedbiblioteket@randersbib.dk.


Anmeldelse | Lingoblog\nEn på alle måder tung julegave: Anmeldelse af vestgrønlandsk grammatik\n17/12/2019 17/12/2019 Af Rasmus Puggaard-Rode\nJulen nærmer sig, og du skal være hurtig, hvis du skal nå de sidste forberedelser. En ting, du måske har glemt, er at få lært julemandens sprog, grønlandsk. Her får du en anmeldelse af en bog om sprogets grammatik, som du kan rådføre dig med, før du sender ønskesedlen mod nord.\n350 sider lyder måske ikke af meget til en beskrivelse af det grønlandske sprog, men med sit fulde A4-format og sin tætpakkede information er Flemming Nielsens nye grønlandske grammatik et tungt værk – både fysisk og metaforisk. Bogen er skrevet på dansk og refererer bredt til det danske sprog. Værket er altså beregnet til danskere, der er i gang med at lære grønlandsk, og som i den forbindelse gerne … ↪\nTags Anmeldelse, Grammatik, Grønlandsk, Morfologi 2 kommentarer\nNy bog: Fra gammeldansk til nydansk\n23/07/2019 Af Eva Skafte Jensen\nHen over sommeren er det Lingoblogs fornøjelse at bringe dig anmeldelser af bøger, så du ikke går ned på god lingvistisk litteratur mens du slænger dig på stranden, hygger dig i sommerhuset eller skal fordrive tiden i flyveren mod varmere himmelstrøg. Denne uge bringer vi en anmeldelse af “Fra gammeldansk til nydansk – Fra umarkerede kasusformer til markeret artikelløshed og enhedstryk.”\nHar du også tænkt over at man på dansk kan udtrykke to helt forskellige betydninger af vendinger som stå på toget alt efter hvordan man lægger trykket? Hvis man har lige stærkt tryk på de to ord stå og toget (hovedtryk, angivet med stregen Ꞌ), har udtrykket noget at gøre med at stå op på lodret maner, som … ↪\nTags Anmeldelse, Boganmeldelse, Dansk, Gammeldansk, Grammatik, Historisk lingvistik, Inkorporation, Kasus, Sprogændring Skriv en kommentar\nFysiske sprogmiljøer: en forskningsforankret guidebog\n19/03/2019 19/03/2019 Af Maria Kjems Christensen\nDe sidste par år har gode miljøer og anvendelige strategier, der alle understøtter børns sprogtilegnelse og sprogudvikling, været i fokus inden for børnesprogsforskningen. Justin Markussen-Browns ph.d.-afhandling er en af de mange forskningsbidrag til området. Afhandlingen omhandler kvaliteten af danske daginstitutioners sprogpædagogiske arbejde, hvor fysiske sprogmiljøer er en af elementerne. Resultaterne viste, at kvaliteten kunne være højere, idet der var stor variation daginstitutionerne imellem. I den forlængelse har Justin Markussen-Brown, Sofie Neergaard, Sanne Schou Olesen og Fabio Trecca udgivet bogen ”Fysiske sprogmiljøer: en forskningsforankret guidebog”. Bogen er formet som en guidebog til det pædagogiske personale i vores daginstitutioner, samt forældre, som ønsker at optimere barnets fysiske sprog- og literacymiljøer.\nHvorfor fokus på fysiske sprogmiljøer?\nGode tale- og skriftsprogskompetencer er … ↪\nTags Anmeldelse, Børnesprog, Pædagogik, sprogmiljø 8 kommentarer\nFilmanmeldelse af Trækfugle: Gangsterdrama på wayuu-sprog\n11/04/2019 25/02/2019 Af Peter Bakker\nDet er ikke ofte, at man har mulighed for at se en film på et indianersprog, især ikke i Europa eller i Danmark. Lige nu vises der en film i danske biografer, hvor de fleste af dialogerne foregår på wayuu-sproget, der tales i Colombia og Venezuela. Der er i øvrigt mange forskellige indianersprog i Sydamerika, måske op til 500, og de tilhører 37 sprogfamilier. 70 er uklassificerede sprog, sandsynligvis isolater. Sprogdiversiteten er stor, med 40 % af verdens sprogfamilier repræsenteret i Amerika.\nLingoblog har set filmen, og jeres anmeldere kan anbefale den – men den er ikke for svage sjæle. Man skal være forberedt på, at det er en ret voldelig film. Genren er gangsterfilm. Vold vises nogle gange direkte, … ↪\nTags Anmeldelse 1 kommentar\nZoni Weisz – Det glemte Holocaust\n27/01/2019 Af Peter Bakker\nI dag mindes vi her på Lingoblog befrielsen af den nazistiske udryddelseslejr Auschwitz i Polen i 1945. Den 27. januar er Danmarks officielle mindedag for Holocaust og andre folkedrab. I anledningen af denne dag har vi modtaget en boganmeldelse fra Peter Bakker om Zoni Weisz.\nJeg havde hørt om forfatteren Zoni Weisz på tre måder, længe før jeg kort mødte ham i Amsterdam for seks år siden. Den første måde jeg hørte om ham var i forbindelse med min kæreste, som arbejdede for et fremtrædende firma i Amsterdam, hvor de til tider havde brug for blomsterarrangementer. De bestilte dem naturligvis fra den bedste blomsterarrangør i Amsterdam, Johan Weisz.\nDen anden måde jeg hørte om Zoni Weisz var gennem min nabo, … ↪\nTags Amsterdam, Anmeldelse, Boganmeldelse, Bogudgivelse, Indiske sprog, Mindretalsprog, Nederlandene, Ordlister, Romani, Sinti, Skriftlighed Skriv en kommentar\n10/10/2018 Af Peter Bakker\nEfter bogen: Retour San Sebastian. Opgroeien met een Vaderland in de Verte [Tur-retur San Sebastian. At vokse op med et fædreland i det fjerne], af Sarah De Mul. Amsterdam: De Bezige Bij, 2017. ISBN 978 90 234 9478 2.\nDenne bog handler om et barn, der vokser op i Flandern med en nederlandsk-talende mor og en baskisk-talende far. Hjemme lærer deres datter to sprog. For at styrke sit baskiske, beslutter forældrene at tilbringe en lang sommer i Baskerlandet. I hjemmet taler forældrene mest engelsk med hinanden. De mødte trods alt hinanden i England som studerende. Hun havde lejet et hus, som han skulle overtage. Med sin accent bad han om keys, men hun forstod det som kiss, og … ↪\nTags Anmeldelse, Baskerlandet, Baskisk, Belgien, Blandingssprog, Boganmeldelse, Børn, Børnesprog, Dansk, Flersprogethed, Historie, Læringsstil, Mad, Nederlandsk, Nederlandsk Skriv en kommentar\nUSA TODAY'S Editorial Board 02/07/2022 3:53 USA Today


Høsterkøb | Gyldendal - Den Store Danske\nLink til "Høsterkøb"\nHøsterkøb, landsby i Rudersdal Kommune (tidligere Birkerød Kommune) i Nordsjælland, beliggende i et kuperet istidslandskab mellem Holte, Hørsholm og Birkerød. Mod syd er byen nærmere afgrænset af mose- og engområdet Femsølyng samt af Rude Skov, mod øst af Sandbjerg, mod vest af Ravnsnæs og Sjælsø - og endelig mod nord af marker til Brådebæk. Byen deles i øst-vestlig retning af den snoede Høsterkøbvej.\nNavnet Høsterkøb kommer af Husfrecop, som betyder hustrukøb (husfru-køb). Endelsen -køb er speciel for stednavne i Nordsjælland (delvist Skåne) og sigter nærmere til "købt jord". Samlet henviser bynavnet således til "ejendom erhvervet af (en) hustru".\nByen har gammel oprindelse, antagelig fra overgangstiden mellem vikingetid og middelalder (900-1100). Stedet omtales første gang i 1186, hvor pave Urban 3. i et brev til biskop Absalon takker for hans generøsitet ved at skænke byen til kirkens besiddelser. Desuden optræder Høsterkøb i Roskildebispens jordebog fra 1370 samt i ældre fortegnelser og beretninger, bl.a. fra tiden under Hørsholm Gods (se Hirschholm Slot).\nIndtil Reformationen i 1500-tallet hørte Høsterkøbs jorder under Roskildebispen, der administrativt styrede området via (lens)borgen Hjortholm ved Furesøen i Frederiksdal. Ved reformationen blev kirkens godsområder konfiskeret af kronen, og ved samme lejlighed kom Høsterkøb ind under det magtfulde Hørsholm Gods. Herfra blev egnens fæstebønder stramt styret, indtil dronning Sophie Magdalene omkring 1760 indledte Danmarks første landboreformer.\nHøsterkøb ligger naturskønt i udkanten af Rude Skov. Den gennemgående bevoksning er løvtræer. Der er adskillige søer og vandhuller i området, hvoraf flere er skabt ved mange hundrede års tørveskæring, senest under Besættelsen 1940-45. Hovedparten findes i Høsterkøbs tilstødende overdrev Femsølyng, mens Sænkesø ligger kantet af huse midt i landsbyen. Moræne-terrænet fra slutningen af sidste istid (ca. 10.000 f.Kr.) giver landsbyen et yderst varieret landskab med flere markante bakkedrag. Nordsjællands højeste punkt findes da også kun en kilometer sydvest for Høsterkøb i Rude Skov, hvor Maglebjerg hæver sig 91 meter over havet. Bakkens op mod 240 år gamle bøgetræer hindrer i dag et friere udsyn over terrænnet - herunder til Øresund og Sverige - mens dette stadig kan opleves på det lidt lavere Højbjerg (82 m) længere mod sydøst i udkanten af Rude Skov. Fra Åsebakken i landsbyens vestlige udkant opnås et fint indtryk af Høsterkøbs beliggenhed på toppen af morænekammen; herfra er der en storslået udsigt over Sjælsø og dele af Birkerød. Også fra Skolebakken (71 m), der ligger centralt i landsbyen, er der fint udsyn.\nFra gammel tid består Høsterkøb af en række større gårde (Friheden, Lundegaard, Nygaard, Petersborg mfl.) samt mindre landbo- og husmandsejendomme, hvoraf flere stadig er velbevarede og bidrager til byens historiske præg. Husene er traditionelt hvidkalkede - med stråtag eller mørke tage - og ofte placeret på relativt store grunde i terrænets lavninger. Det samme gælder for mange af byens nyere huse og lystejendomme, der forholdsvis nænsomt har blandet sig i bybilledet, primært siden 1960. Det fastholdte landsbypræg kan ikke mindst tilskrives den særlige (lokal)planregulering, der siden 1966 har bidraget til at værne om områdets kulturhistoriske værdier. Det er kendetegnende, at det oprindelige landsbymiljø ikke - som det ellers ofte ses - gradvis er blevet omsluttet af nyere parcelhusbebyggelse.\nHøsterkøbs største ejendom er lystgården Friheden, der med sine i dag ca. 30 ha er orienteret mod byens nordøstlige hjørne. Landstedet har i flere hundrede år haft central betydning i beretninger fra egnen, men har undergået ganske betydelige forandringer gennem historien (på grund af brand, skiftende anvendelse mv.). Det fortælles, at bl.a. H.C. Andersen har overnattet på Friheden. I dag har stedet sin egen lokalplan og fremtræder - med sin nyere slotsprægede hovedbygning - særdeles velholdt og herskabelig. Også de tilhørende hestefaciliteter - herunder de gamle stråtækte staldbygninger - og det private natur- og parkområde har i de senere år fået en ansigtsløftning.\nHøsterkøbs placering i forhold til København, Hørsholm og en række gamle sjællandske vejforbindelser og troppetransportlinjer (herunder Hørsholm Kongevej gennem Rude Skov og forbindelsen til Birkerød Kirke) betød, at stedet på et tidligt tidspunkt blev en naturlig rasteplads for handlende og rejsende. Dette forklarer formentlig tillige, hvorfor der så tidligt som i 1600-tallet var grundlag for en lokal kro i landsbyen; og muligvis også, hvorfor der gennem årene bosatte sig flere håndværkere og velstillede folk her end i mange af omegnens andre landsbysamfund. Selvom Høsterkøb - ligesom Birkerød - altså traditionelt ikke alene har levet af jorden, er landsbyen dog fra gammel tid kendt som ”frugtens by”, hvor især kirsebær og grønt er blevet dyrket til videresalg. Afgrøderne blev transporteret på hestevogn til grønttorvet i København og solgt til dagspris - en tur der ud og hjem kunne klares på en dag. Ifølge overleveringer fra egnen foretrak bønderne normalt at køre i kortege ad Kongevejen på strækningen gennem Rude Skov. I samlet flok var man bedre sikret mod røvere, ikke mindst på på vejen hjem, når afgrøderne var blevet omsat til penge og fornødenheder. Kontakten med udenbys folk og miljøer havde dog også sine triste sider. Under en stor pestepidemi i Birkerød Sogn i 1711 var Høsterkøb således særlig hårdt ramt. Landsbyen måtte helt afspærres og næsten 100 af dens borgere måtte lade livet for sygdommen.\nHøsterkøb Skole. 2011.\nSom i mange ældre landsbysamfund er også Høsterkøbs oprindelige erhvervsliv gradvist bukket under for udviklingen. Den sidste købmand i byen tabte pusten i midten af 1990'erne, og med undtagelse af et par hestestutterier er der i dag reelt kun en smedje tilbage af det mere oprindelige næringsliv.\nAf institutioner findes en lille børnehave (det tidligere børnehjem Asylet fra 1882) og en skole, der begge i mere end 125 år har været en væsentlig del af Høsterkøbs puls og miljø. Den nuværende skolebygning på Nedenomsvej er opført i 1916 som erstatning for byens første skole fra 1864. Den elegante, palæagtige, hvide hovedbygning med sort tegltag har dog ikke mange lighedspunkter med den stråtækte landsbyskole, som den afløste. Ved siden af skolen ligger byens forsamlingshus.\nHøsterkøb hører under Birkerød Sogn, men fik i 1907-08 sin egen lille kirke tegnet af arkitekten Ulrik Plesner. Altertavlen er en gammel renæssancetavle fra 1599, der oprindelig stod i Birkerød Kirke. Døbefontens kumme, en romansk granitfont, er tilsvarende hentet fra Lynge Kirke. Den indvendige kalkmalede bølgefrise er udført af Thorvald Bindesbøll. Den fredelige kirkegård bag kirken er udlagt som en af Danmarks sjældne skovkirkegårde og var som sådan en af de første i landet.\nI 1942 blev en af byens markante lystejendomme, rigmanden, generakonsul Gruts hus fra 1920´erne ved Åsebakken, købt af Benediktinerordenen, en af de ældste katolske ordener. Efter visse tilpasninger blev bygningen indviet som Vor Frue Kloster, der fremdeles er et af landets få fuldt virksomme nonneklostre. Stedets religøse betydning blev understreget, da pave Johannes Paul 2. aflagde ordenen besøg i 1989 og holdt en gudstjeneste i klosterparken for mere end 10.000 valfartende gæster. Over for klostret ligger Magleås Kursuscenter, der også oprindeligt var en privat lystejendom, men som tillige er knyttet til den katolske kirke, der har ejet ejendommen siden 1976. Den store bygning blev i 1910 opført af Karen Blixens velhavende morbror, matadoren Aage Westenholtz, der bl.a. ved massiv økonomisk støtte fik reddet niecen nogenlunde helskindet ud af hendes fallerede afrikanske farm i Kenya.\nByens kulturhistoriske værdier og den særlige symbiose med bakker, søer, skov og mark - i en afstand af blot 15 km fra hovedstaden - har i dag gjort Høsterkøb til et eftertragtet liebhaverområde i Nordsjælland.\nYderligere oplysninger om Høsterkøbs historie mv. kan bl.a. søges hos Birkerød Lokalhistoriske Forening og Arkiv samt i udgivelser skrevet af Hanne Mikkelsen og/eller Tormod Hessel.\nHøsterkøb Kirkes hjemmeside\nEric Boesgaard: Høsterkøb i Den Store Danske, Gyldendal. Hentet 9. oktober 2019 fra http://denstoredanske.dk/index.php?sideId=199836\nHøsterkøb Kirke. © Claude David\nHøsterkøb Skole. 2011. © Niels Orbesen\nAntal visninger11756 besøg


Hindsgavl Slot havde udsigt til bedste år nogensinde: Nu er de overvældet over genåbning | ugeavisen.dk\nTrine Bang Skou-Nielsen, salgsdirektør hos Hindgavl Slot, står foran slottets indgang, hvor der hænger to våbenskjolde. Til venstre for hoveddøren er det Christian Holger Adelers og til højre er Karen Basse Føns'. Foto: Rasmus Henriksen\nGæsterne er i den grad vendt tilbage til Hindsgavl Slot, der er både glade og ydmyge over de mange nye bookinger.\n26 jun. 2020 kl. 11:59\nMiddelfart: Hindsgavl Allé er flankeret af store lindetræer, der henligger vejen i skygge. Både til højre og til venstre trisser hjorte, krondyr, dådyr og rådyr rundt. Alt sammen er med til at opbygge forventninger til, hvad der er for enden af vejen.\nHer er en halvfyldt parkeringsplads placeret lige foran Hindsgavl Slot, der denne weekend er fuldt booket. Når man træder ind ad indgangen til receptionen, bliver det klassiske slot forenet med et topmoderne hotel- og konferencevirksomhed. En familie står i lokalet og er ved at få udleveret nøglerne til deres værelse, mens hotellets telefon ringer lige så snart, røret bliver lagt på igen.\nDe ansatte havde ellers regnet med, at de lige kunne lande igen efter nedlukningen i forbindelse med coronavirussen, og at de formentlig lige skulle vænne sig til, at telefonen kunne ringe, hvilket den med det samme gjorde, fortæller Trine Bang Skou-Nielsen, salgsdirektør hos Hindgavl Slot.\nVi er både overvældet og ydmyg over, at så mange allerede har lyst til at komme på ophold. Også i vores konferenceafdeling oplever vi stor efterspørgsel, hvor vi den første uge efter genåbningen tirsdag havde udsolgt af mødelokaler både torsdag og fredag.\nTrine Bang Skou-Nielsen, salgsdirektør\n- Vi er både overvældet og ydmyg over, at så mange allerede har lyst til at komme på ophold. Også i vores konferenceafdeling oplever vi stor efterspørgsel, hvor vi den første uge efter genåbningen tirsdag havde udsolgt af mødelokaler både torsdag og fredag. Men på grund af forsamlingsforbuddet var det mindre møder. Men vi var positivt overrasket, understreger Trine Bang Skou-Nielsen.\nGik rundt på et tomt slot\nAlle lige fra receptionisterne til havemænd og kokke møder dig med et stort smil. Men udtrykket var et andet, da slottet fra det ene øjeblik til det andet måtte lukke for gæster og rive den ene side ud af ordrebogen efter den anden.\n- Vi lagde en forretning ned, der kørte stærkere end nogensinde før. Inden corona så vi ind i den bedste omsætning nogensinde og flest ansatte nogensinde. Vi var på alle mulige måder flyvende, og det gik kun fremad. Og så var der bare lukket dagen efter, siger Trine Bang Skou-Nielsen.\nLedelsen hjemsendte alle medarbejdere undtaget chefgruppen og elever. Herefter blev der arbejdet i treholdsskift for at passe på slottet, der er et gammelt og spændende hus, man ikke bare kan lukke og slukke, da det vil kunne tiltrække ubudne gæster, fortæller Trine Bang Skou-Nielsen.\n- Det var forfærdeligt og trist, at de her bygninger stod tomme. Man arbejder jo i denne branche, fordi man elsker at yde service og gøre gæster glade, og det kunne vi ikke komme til, siger salgschefen.\nHjorte, krondyr, dådyr og rådyr går rundt i flokke og placerer sig nogle gange midt ude på vejen, hvorefter trafikanter pænt må vente på, de gider at flytte sig. Foto: Rasmus Henriksen\nHun og andre i ledelsen blev flere gange ringet op af både kokke og receptionister, der tilbød at male havemøbler eller pudse vinduer.\n- Der er også rigtig meget socialt i at arbejde så stort et sted med så mange ansatte. Vi har det virkelig sjovt, så man savnede sine kollegaer meget, siger Trine Bang Skou-Nielsen.\nSærligt i de første uger af nedlukningen holdt regeringen daglige pressemøder med nyt om coronavirussen, og der var hele tiden nye informationer, som man som privatperson og som hotel- og konferencested skulle holde sig opdateret med.\nSamtidig var der også mange ting at tage fat om på det tomme slot.\nGartnerne på Hindsgavl Slot er kendt for at dele ud af deres viden med glæde, hvis gæster skulle have brug for gode råd til deres egen køkkenhave. Foto: Rasmus Henriksen\nBrusehovederne blev afkalket, havemøblerne malet, og der blev ryddet op i kælderen. Den store køkkenhave skulle også passes og plejes. Derefter blev afgrøderne syltet, henkogt og tørret af kokkene, der også producerede cider og saft. Samtidig blev der sat gang i arbejdet med en ny hjemmeside og lagt strategier for sommeren, der for mange danskere ser anderledes ud i år.\n- Vi har også benyttet nedlukningen til at tænke over, om der er nogle ting, vi gør, fordi vi plejer at gøre sådan, og om der faktisk var en endnu bedre, smartere eller mere luksuriøs måde at gøre tingene på, siger Trine Bang Skou-Nielsen.\nUnder nedlukningen var hun, bookingpigerne og receptionisterne på et onlinekursus, der gav dem nye værktøjer til at forbedre kundeoplevelsen, ligesom de fik en kærkommen mulighed for igen at have kontakt med hinanden\nHindsgavl Slot har cirka 80 fastansatte og lige så mange afløsere.\nDer er 120 værelser.\nParken er 20 hektar og køkkenhaven er 10.000 m2.\nDe har haft julefrokost for 400 gæster og selskaber for 650 gæster. Med deres mange kvadratmeter inden- og udendørs kan det meste lade sig gøre.\nForretningen er i gang\nMens Trine Bang Skou-Nielsen viser rundt, slår gartnerne græs i haven, mens tjenerne skubber vogne foran sig med middagsanretninger hen mod en af stedets spisesale.\n- Alle 80 medarbejdere er i gang igen, og vi er begyndt at ansætte afløsere til en travl sommer. Det er meget positivt. Der er strenge krav til plads og sikkerhed, der nogenlunde halverer vores kapacitet i lokalerne, så det er ikke den samme forretning vi åbner igen, siger hun og uddyber:\n- Vores booking i efteråret ligner faktisk den sidste år, om end lidt bedre end forventet. Mange møder er flyttet fra foråret, ligesom mange nye er kommet til.\nGenfærdet på Hindsgavl Slot\nDen Hvide Dame er ikke bare navnet på en restaurant på Hindsgavl Slot. Det er også navnet på genfærdet, der eftersigende skulle holde til på slottet, og som flere nuværende ansatte mener at have oplevet.\nHistorien går på, at den hvide dame var en ung brud, som skulle giftes med en herremand på Hindsgavl Slot. På bryllupsdagen kom hun kørende i en bryllupskaret med fire heste spændt for. På vej ned ad landevejen mod slottet blev hestene pludselig bange, og kareten væltede ned i den store dam, med den unge brud fastklemt mellem sædet og rejsegodset, hvorefter hun druknede.\nNu menes genfærdet iført en hvid bryllupskjole at opsøge mænd ved midnatstid i slotsparken, for derefter at forsvinde med et suk, når hun ser, at det ikke er hendes udkårne.\nKilde: Hindsgavl Slot\nHindsgavl Slot. Foto: Rasmus Henriksen


Kom godt igang med mindfulness ~ heidi rahbek\nheidi rahbek Udgivet den 11. januar 2021 af Heidi Rahbek 14. april 2021\nHanne Andersen fra Bliv din egen bedste ven er én af de dygtigste og mest veluddannede mennesker jeg kender, når det kommer til helhedsorienteret velvære, hvor der tages hensyn til både krop, sind og sjæl.\nHanne er (blandt andet) uddannet Mindful Master Coach, og jeg har inviteret hende til, at dele sine guldkorn om mindfulness med dig og mig, så vi sammen kan blive klogere. Enjoy:\nFørst og fremmest vil jeg gerne takke Heidi for at invitere mig til at lave et gæsteindlæg om mindfulness på hendes side. Jeg er selvfølgelig både meget beæret og taknemmelig, men samtidig er jeg også meget ydmyg i forhold til opgaven. For kan jeg leve op til hendes og dine forventninger? Det kan kun tiden vise. Under alle omstændigheder vil jeg gøre mit bedste for at introducere dig for, hvad mindfulness er og hvordan du kan bruge det i din dagligdag.\nDa der er flere forskellige beskrivelser til, hvad mindfulness egentlig er, vil jeg tage udgangspunkt i mine egne erfaringer med mindfulness, samt dele nogle af de erfaringer – som kursister der har deltaget i min undervisning – har været så søde at give mig lov til at dele med dig.\nNu spørger du måske: ”Jamen Hanne, hvis der findes flere forskellige beskrivelser på, hvad mindfulness er, hvordan kan jeg så vide, om din beskrivelse er den rigtige?” Og ved du hvad, kære dig? Det kan du heller ikke vide. Men jeg vil invitere dig til at være nysgerrig på – og åben for – hvad mindfulness kan være eller blive for dig.\nDen helt korte version om mindfulness\nHelt kort er mindfulness en øvelse i at være til stede i nuet. Det vil sige, at du ikke fortaber dig i fortiden. Ligeledes er du heller ikke bekymret for fremtiden. Du er blot til stede her og nu – og er, med det der er lige nu. I dette øjeblik. Uden at du vil ændre på noget eller ønsker, at noget skal være på en anden måde. Det er som, det er.\nMindfulness er en færdighed\nNu tænker du måske, at det er da helt umuligt. Og det er du langt fra ene om at tænke. De fleste af mine kursister har i begyndelsen af min undervisning givet udtryk for den samme frustration, når jeg har indviet dem i ovenstående. Gang på gang har de dog måttet sande, at det er muligt, når først de er blevet lidt mere fortrolige med den færdighed, som mindfulness egentlig er. En færdighed.\nDu husker sikkert, hvordan du har tilegnet dig andre af dine færdigheder. Det har du gjort ved at øve dig. Træne, træne og træne. Nogle gange er det lykkedes rigtig godt for dig. Andre gange måske knap så godt.\nMen hvis du har villet/skullet lære en færdighed, har du garanteret også erfaret, at det ikke altid har været nemt for dig. Det har krævet blod, sved og tårer. Eller sagt på en anden måde. Det har krævet vedholdenhed og disciplin.\nMindfulness er altså en færdighed som så mange andre. For at lære denne færdighed har du brug for disciplin. Dette er noget af det første mine kursister lærer i min undervisning, da jeg mener, at det er hele fundamentet for mindfulness.\n”Dét mener du ikke, Hanne! Vel”? – Dette udråb kom fra en af mine kursister, mens hun så usikkert rundt på de andre deltagere.\nMen jo, det mente jeg. Og det mener jeg stadig. Det er lige som, når du bygger et hus. Hvis ikke fundamentet er i orden, er det næsten umuligt at bygge oven på.\n”Det er jo fuldstændig gammeldags og forstokket. Disciplin var noget man brugte i gamle dage” fortsatte hun.\nHendes udråb gav dog en god snak i gruppen, om hvilke erfaringer vi hver især havde med netop disciplin. Jeg blev dog ikke overrasket over at høre, at de fleste forbandt disciplin med ordene – kæft, trit og retning. Det gjorde jeg også selv, inden jeg stiftede bekendtskab med mindfulness. Og det blev derfor min indledning til at præsentere deltagerne for netop disciplin i mindfulness.\nEn øvelse i discipliner\nLige så vel som mindfulness er en færdighed, er mindfulness også en øvelse i discipliner. Og du får brug for flere forskellige discipliner, når du skal træne mindfulness. Jeg vil herunder nævne nogle af dem, som jeg finder vigtige:\nDet er en disciplin, hvor du bliver ved, selv om du har lyst til at give op.\nDet er en disciplin, hvor du accepterer, det/dem som er, uden at ville ændre på noget/nogen.\nDet er en disciplin, hvor du er tilgivende både over for dig selv og andre.\nDet er en disciplin, hvor du er tålmodig både over for dig selv og andre.\nDet er en disciplin, hvor du har et åbent sind både over for dig selv/andre og i forhold til nye/anderledes måder at tænke/gøre ting på.\nDet er en disciplin, hvor du er venlig både mod dig selv og andre.\nDet er en disciplin, hvor du giver slip på alle tanker og følelser, som prøver at fange din opmærksomhed.\nDet er en disciplin, hvor du er taknemmelig for alt det du har/får og ikke fokuserer på alt det, du ikke har/får.\nOvenstående discipliner er nogle jeg selv har positiv erfaring med at bruge i min mindfulness-undervisning.\nSyv grundlæggende indstillinger\nUd over disciplinerne findes der nogle grundlæggende indstillinger, som er gode at bruge i din mindfulness-praksis. Jon Kabat-Zinn beskriver i sin bog ’Lev med livets katastrofer’ syv grundlæggende indstillinger, som er centrale for udøvelsen af mindfulness. Disse indstillinger kan være rigtig gode at vende tilbage til, hvis du oplever udfordringer, når du praktiserer mindfulness.\nDe 7 indstillinger er:\n1. At give slip\n4. Med nye øjne – Beginners mind\nSom du sikkert allerede har opdaget, hænger disciplinerne godt sammen med indstillingerne. Derfor bruger jeg også begge dele i min fysiske undervisning.\nDa jeg i sin tid blev introduceret for mindfulness, havde jeg overhovedet ingen idé om, hvad det var. Eller for den sags skyld, hvad jeg kunne bruge det til. Det har jeg heldigvis i dag og det er jeg dybt taknemmelig for.\nEn del af mine kursister har – lige som jeg selv ikke havde – heller ingen eller kun lidt erfaring med mindfulness. Mange af dem har en idé om, at de bare skal lytte, trække vejret og lære at slappe af. Det skal de selvfølgelig også. Men det er jo langt fra det eneste, jeg gerne vil lære dem.\nPå et fysisk kursus møder alle ind med en forventning om, hvad det er de har meldt sig til. Derfor starter jeg altid mine kurser med en forventningsafstemning, hvor vi får talt om, hvad de forventer af mig og hvad jeg forventer af dem.\nPå den måde lærer vi hinanden lidt at kende. Samtidig inviterer jeg kursisterne til at dele erfaringer og fortælle lidt om, hvilke emner de gerne kunne tænke sig at komme omkring.\nDet har været virkelig givende for både mine kursister og jeg, da vi på den måde er kommet omkring rigtig mange emner. Emner, hvor udgangspunktet f.eks. har været stress, smerter, depression, sensitivitet eller forskning. Alt sammen noget som har været med til at gøre undervisningen både anderledes, mere levende og spændende i forhold til mange af de andre mindfulness-kurser, der findes på markedet.\nMindfulness kan nemlig bruges på alle livsområder. Og netop derfor synes jeg, at det er vigtigt med ’En introduktion til mindfulness’.\nNår du skal i gang med at træne mindfulness, vil jeg invitere dig til at bruge både disciplinerne og de grundlæggende indstillinger så meget som muligt. Det vil jeg, fordi jeg erfaringsmæssigt ved, at mange har et travlt liv i forvejen. De kan derfor næsten ikke overskue at sætte tid af til deres mindfulness-træning.\nI den forbindelse må jeg desværre oplyse dig om, at din mindfulness-træning er som al anden træning. Hvis du ikke prioriterer tiden til det, får du det sikkert ikke gjort. Og det betyder jo så desværre også i sidste ende, at resultaterne udebliver.\nSå tag dig selv alvorligt. Vær tålmodig, vedholdende, accepterende og tilgivende. Du kan godt. Jeg tror på dig. Mange andre har haft det lige som dig. Inklusive mig selv. Når noget er svært, kan du faktisk være så heldig, at du oplever, at du får nogle helt nye indsigter om dig selv. Især hvis du hele tiden er nysgerrig, undersøgende og ikke-dømmende for, hvad der end måtte komme.\nHusk blot hele tiden dig selv på, at det er okay. Det må godt være svært, for du har jo allerede lært, at det er ikke umuligt.\nHvad kan mindfulness give dig?\nNår du har praktiseret mindfulness og været vedholdende hver eneste dag i ca. 8 uger, så har du nok allerede opdaget, hvad mindfulness kan give dig fremadrettet og måske endda allerede har givet dig.\nFor som så mange andre har erfaret efter et 8 ugers træningsprogram, oplever du måske også en forandring. Endda en positiv en af slagsen.\nAllerede nu er du måske blevet lidt mindre stresset og lidt mere nærværende. Eller måske prioriterer du din tid anderledes. Du ser måske anderledes på dine relationer og er blevet mere tilgivende. Det kan også være, at du er blevet mere taknemmelig og accepterende for det, du allerede har i dit liv. Det ved kun du.\nEn ting er sikkert. Noget er der sket. Mindfulness har givet og giver dig hele tiden nye indsigter. Indsigter om andre og om dig selv. Indsigter i selve livet. Derfor inviterer jeg dig også til altid at have et åbent sind og være nysgerrig på, hvad der er kommet og hvad der måtte komme.\nMindfulness – en livsstil\nSom jeg skriver i titlen, er mindfulness en livsstil. Det er det i hvert fald blevet for mig. Jeg forsøger at tænke disciplinerne og grundindstillingerne ind i alt, hvad jeg foretager mig. Det betyder, at jeg hele tiden får nye indsigter om mig selv og andre.\nDet har taget mig flere år at komme hertil. Men det har været det hele værd. Min tilgang til livet er blevet så meget lettere med en mindful indgangsvinkel og jeg oplever en frihed, som jeg aldrig tidligere har haft.\nMin oplevelse af tid har også ændret sig. Måske fordi jeg i dag kun sjældent hænger fast i fortiden eller bekymrer mig om fremtiden. Jeg forsøger at være i nuet. For det meste lykkes det også for mig.\nMine måltider foregår også meget mere nærværende end tidligere. Det har givet mig en helt ny oplevelse af den mad, jeg spiser. Nu bruger jeg mine sanser både før, under og efter indtagelse af maden. Et lille gratis tip herfra. Supereffektivt, hvis du gerne vil tabe dig 🙂\nLidt inspiration til afslutning\nAfslutningsvis har jeg lyst til at give dig lidt inspiration til, hvad nogle af mine kursister bruger mindfulness til:\nStress, smerter, depression, relationsarbejde, vægttab, tidsoptimering, fravalg, tilvalg, større klarhed om det liv man gerne vil leve, bedre søvn, indre ro, styrke, overblik, mere selvtillid, indsigter og personlig udvikling.\nMindfulness kan som tidligere nævnt selvfølgelig også bruges inden for alle andre livsområder. Så hvis du ikke har prøvet at leve med en mindful tilgang til dine livsområder, vil jeg virkelig invitere dig til at prøve det af. Du bliver helt sikkert positivt overrasket over de mange gaver, der følger med 🙂\nAf hjertet tak fordi du tog dig tid til at læse med. Jeg håber af hele mit hjerte, at du fik en indsigt i, hvad mindfulness er. Måske har jeg endda kunnet inspirere dig så meget, at du nu gør dig overvejelser om, hvad mindfulness eventuelt kan give dig. Og hvor i dit liv det kunne få en positiv effekt.\nKærligst Hanne Andersen\nPS. fra Heidi: hvis du gerne vil have mere fra Hanne, kan jeg varmt anbefale hendes 8 ugers mindfulness-forløb, som jeg selv har gennemført for nogle år siden. Hanne har også mange andre spændende tilbud, du kan dykke ned i. Og nej, jeg tjener ikke penge eller gaver på, at anbefale Hanne. Du kan også finde masser af gratis inspiration på hendes hjemmeside: Bliv din egen bedste ven.\nUdgivet i Velvære\tPermalink


Vild Mad I Køkkenet af Thomas Laursen - Indbundet Bog - Gucca.dk\nVild Mad I Køkkenet - Thomas Laursen - Bog\nSaml urter og brug dem i køkkenet - hver dag. Dette er bogen, der med tip til at sylte, salte, henkoge, tørre, fermentere og meget mere giver konkrete ideer til, hvordan man bruger alt... Læs mere.\nInternethandel skal være helt sikker for brugerne. Vi vil derfor aldrig gå på kompromis med sikkerheden. For at få den største garanti for sikkerheden ved online betaling, har vi opnået at få NETS til at godkende vores løsning for Internetbetaling. Derfor er handel og betaling hos os 100% sikkert.\nUagtet hvilke produkter du har købt hos os, har du altid 30 dages fuld returret. Så fortryder du af en eller anden grund købet, og ikke ønsker at beholde din vare, kan du naturligvis bare returnere dine varer og få dine penge retur. Du kan med fordel kontakte os, inden du sender dit produkt tilbage.\nDet er vigtigt, at du som kunde hos os får leveret din vare både hurtigt og sikkert. Indenfor 1-2 hverdage vil du modtage din vare. Det eneste som kan forlænge leveringen, er, hvis varen mod forventning ikke er på lager. Du kan altid se den nøjagtige lagerstatus på den enkelte vare. Vi sidder klar ved telefonen og på e-mail, hvis du er i tvivl om leveringstid og lagerstatus.\nHandler du hos Gucca, så kan vi tilbyde dig at vælge mellem mange forskellige former for betaling. Her skal du naturligvis gøre brug af den betalingsform, der passer bedst til dig. Sikkerheden er den samme, uanset hvilken betalingsmetode du vælger. Her finder du alle vores betalingsmuligheder. Desuden skal du huske på, at såfremt du gør brug af betalingskort, trækker vi først pengene den dag vi afsender varen til dig.\nSkulle det ske, at du har spørgsmål undervejs, er du naturligvis altid velkommen til at skrive eller ringe til os. Vi er ved telefonerne og besvarer e-mails alle hverdage mellem 10-15, og med et smil og godt humør tager vi imod din henvendelse.\nHvis du ønsker det, så har du mulighed for at følge forsendelsen, fra det sekund vi sender din ordre, til du har den i hænderne. Når dit køb er helt færdiggjort, kan du bagefter få adgang til din egen ordreside. På ordresiden er det muligt at se, hvornår vi afsender din forsendelse. Når vi har sendt din vare, vil du i samme øjeblik modtage en mail med leveringsinformation fra os.\nSylt*, Sank*, Fermen*, Vild Mad I Køkkenet, Bøger, Bog\nDin anmeldelse af Vild Mad I Køkkenet\nVores brugere har bedømt Vild Mad I Køkkenet Bog til 5 ud af 5 stjerner - baseret på 3 bedømmelser og 2 anmeldelser\nproduct_stock_yes product_offer_no product_preorder_no\tproduct_buyable_yes product_group_bog path__forside path__bøger path__madoggastronomi path__thomaslaursen path__fermentering path__vildmadikøkkenet


Irmas vertikale krydderurter kan rykke ind i Kvickly og Superbrugsen over hele landet\nI løbet af 2020 kan et koncept, hvor man i Irma producerer en del af sine kryderurter direkte i butikken, blive udbredt til Kvickly og Superbrugsen-butikker i andre dele af landet. (Opdateret)\nFoto: PR / Irma\nOffentliggjort: 26.11.19 kl. 14:01\n(Opdatering: Af en pressemeddelelse fremgik det, at konceptet ville blive udbredt til Superbrugsen- og Kvickly-butikker over hele landet. Det er ifølge Coop ikke sikkert, at det bliver virkelighed. Projektet skal først evalueres, hedder det.)\nI de kommende måneder kan de særlige nyttehaver, som tidligere på måneden blev præsenteret i København blive rullet ud i flere Irma-butikker og i Superbrugsen- og Kvickly-butikker over hele landet.\nAf en meddelelse fra Coop fremgår det, at samarbejdet med tyske Infarm kan blive udbredt, så det er ikke kun er københavnske Irma-kunder, der kan vælge basilikum, koriander og persille, der er dyrket direkte i butikken.\n"Det er fremtidens måde at dyrke grøntsager på. Med dette samarbejde forener vi Irmas mål om at fremme de mest bæredygtige produktionsformer, og den bedst mulige smagskvalitet. Samtidig styrker vi vores samarbejde med iværksættere, som kan give vores kunder fremtidens fødevarer," udtalte Irma-direktør Søren Steffensen i forbindelse med lanceringen i Irma.\nKrydderurterne dyrkes hydroponisk uden jord i vand med plantenæringsstoffer. Ved høst bevares roden på urterne, så næringsstoffer og smag ifølge Coop bibeholdes. De pakkes i papirkræmmerhuse med informationer om smag og kulinariske tips til den specifik krydderurt.\nProducenten Biscuit International, der laver private label-småkager i stor stil, vil blandt andet udvide produktporteføljen med et opkøb af en stor hollandsk aktør.\nArla-bestyrelse udpeger ny næstformand\nArlas bestyrelse har udnævnt afløser til svenske Heléne Gunnarson, som har besluttet at træde ud af andelskoncernens bestyrelse, forud for den kommende nye strategiperiode skydes igang.\nSalatproducent oplever stor interesse fra foodservice, mens detailhandlen tøver\nIrma på trapperne med krydderier dyrket i butikkerne\nCoca-Cola tester nyt tappesystem hos Reitan (25/10)\nFinanshus: Covid-udbrud i Kina kan ramme drikkevareaktier (25/10)\nTysk maskinfabrikant fyrer dansk importør og overtager selv salg og distribution (12:53)\nKina melder officielt ud: CO2-udledning skal falde inden 2030 (12:46)\nKinas CO2-udledning skal falde inden 2030 (12:45)\nKommune indberettede forkerte oplysninger om PFOS-forurening til Miljøstyrelsen (12:36)\nEli Lilly opjusterer forventningerne (12:34)\nBedre betingelser har sat gang i salget hos Wintershall Dea (12:33)\nUPS løfter forventningerne efter bedre end ventet tredje kvartal (12:32)\nKina melder officielt ud: CO2-udledning skal falde inden 2030 (12:30)\nNent-topchef: "Penetration er alting – vi skal ind i folks stuer" (12:26)


Det kan en købersmægler hjælpe dig med – Mathilde Mac's Nyheder\nDet kan en købersmægler hjælpe dig med\napril 13, 2018 admin Advokat, Boligkøb, Mægler 0\nHar du overvejet at få rådgivning i forbindelse med boligkøb? En købermægler er din rådgiver, som hjælper dig gennem hele købsprocessen, når du skal finde og købe din drømmebolig.\nModsat ejendomsmægleren, som oftest bliver omtalt som en sælgers mand, så er en købermægler din rådgiver, som giver dig tryghed hele vejen gennem købsprocessen.\nEn købermægler har ofte erfaring som ejendomsmægler og kender derfor ”den anden side” indgående – og er et godt kort at have på hånden, når det kommer til rådgivning.\nEn købermægler er din rådgiver fra start til slut, som kan varetage alle dele af købsprocessen. En købermægler kan hjælpe dig med at finde forskellige boliger, som matcher dine ønsker og behov, kigge tilstandsrapporten grundigt igennem, tage med ud og kigge på boligen. Afslutningsvis kan købermægleren gennemgå købsaftalen, så der er oftest ikke brug for en boligadvokat, når du allierer dig med en dygtig købermægler.\nKøbsprocessen med en købermægler ved din side\nEn købermægler tager sig af hele processen, så du kan være sikker og tryg ved, at boligen bliver handlet til den bedst mulige pris. En købermægler hjælper dig med at finde spændende og relevante boliger til dig på baggrund af den information, du har givet og fortalt om dine krav, ønsker og drømme til din kommende bolig.\nNår købermægleren har fundet nogle relevante boliger til dig, så besøger I boligen. Købermægleren tager sig af alt det praktiske og gennemgår tilstandsrapporten. Når I når til prisforhandlingen, kan en købermægler også stå for denne del af købsprocessen. Til sidst, gennemgår købermægleren købsaftalen, og der er derfor ikke brug for boligadvokater.\nSammensæt din egen ”købermægler-pakke”\nØnsker du hjælp til dele af eller hele købsprocessen, kan du sammensætte din egen “købermægler-pakke” ved at udvælge de områder, hvor du har brug for hjælp.\nDet er forskelligt fra person til person, hvad der er behov for – nogle har brug for den samlede pakke, hvor de får hjælp til alle dele i købsprocessen. Det kan for eksempel være førstegangskøbere, der foretrækker at have en købermægler med hele vejen.\nHvis det ikke er første gang, du skal investere i en ny bolig, kan det være, at du foretrækker hjælp til nogen af delene i processen såsom prisforhandling. Kontakt købersmægler og hør, hvad der er af muligheder for at sammensætte din egen pakke, der dækker dine behov og ønsker til rådgivning i købsprocessen.\nUdlændingeret – kort og godt


Afslut indstillingen af din iPhone, iPad eller iPod touch - Apple-support (DK)\nAfslut indstillingen af din iPhone, iPad eller iPod touch\nNår du flytter dit indhold til en ny iOS-enhed, kan du være nødt til at gennemføre nogle få trin, før du kan færdiggøre processen.\nSådan kontrollerer du indstillingerne for Mail, Kontakter og Kalender\nMail: Start appen Mail, og vent på, at din e-mail overføres til din enhed. Angiv adgangskoden til din e-mail igen, hvis du bliver bedt om det. Hvis du har brug for at oprette din e-mail, kan du læse mere om, hvad du skal gøre.\nKontakter: Åbn appen Kontakter, og kontroller, at dine kontakter er blevet overført. Hvis du mangler nogen kontakter, kan du læse mere om, hvordan du opretter og administrerer dine Kontakter.\nKalender: Åbn appen Kalender, og kontroller, at dine kalenderbegivenheder er blevet overført. Du kan også bruge iCloud til at holde din Kalender opdateret.\nSådan aktiverer du Meddelelser for dine apps\nDu skal muligvis åbne nogle af dine apps for at aktivere meddelelser for de pågældende apps. Åbn hver app, og tryk på Tillad meddelelser, hvis du bliver bedt om det. Når du bruger nogle apps, skal du muligvis aktivere Meddelelser i Indstillinger > Meddelelser. Læs mere om Meddelelser.\nSådan downloader du indhold, og gendanner køb i appen\nDu skal muligvis downloade indholdet, f.eks. musik, film, tv-udsendelser eller podcasts, som du havde på din tidligere enhed, igen. Du skal gøre følgende:\nÅbn appen Indstillinger, og tryk derefter på dit navn. Tryk på Medier og køb, og tryk derefter på Vis konto. Sørg for, at du er logget ind med det samme Apple-id, som du bruger til at foretage køb.\nHvis du mangler musik, film, tv-udsendelser eller podcasts, kan du læse mere om, hvordan du henter det manglende indhold igen.\nHvis du tidligere har foretaget køb i appen, skal du gendanne dem.\nSådan parrer du med Bluetooth-tilbehør\nNår du har oprettet din nye iOS-enhed, skal du danne par med dit Bluetooth-tilbehør, som hovedtelefoner og højtalere, og slutte enheden til din bilradio. På en iOS-enhed:\nGå til Indstillinger > Bluetooth, og kontroller, at Bluetooth er slået til.\nIndstil tilbehøret, så det er synligt, og vent på, at det vises på din iOS-enhed.\nTryk på tilbehørets navn for at danne par. Du skal muligvis indtaste en pinkode eller adgangskode. Læs mere om pardannelse med Bluetooth-tilbehør.\nLæs mere om, hvordan du danner par med dine AirPods.\nSådan føjer du dine kort til Apple Pay\nDu kan bruge Apple Pay, så snart du har tilføjet dit kreditkort, debetkort eller forudbetalte kort i Wallet. Husk at tilføje dine kort på alle enheder, du vil bruge til Apple Pay. Sådan gør du:\nGå til Indstillinger > Wallet & Apple Pay.\nTilføj dit kort, og vent på, at din bank bekræfter dine oplysninger. Hvis din bank har brug for flere oplysninger for at bekræfte dit kort, beder de dig om dem.\nLæs mere om, hvordan du opretter og bruger Apple Pay.\nNogle apps og tjenester tilbyder abonnementer for at få adgang til deres indhold. Disse abonnementer bliver automatisk fornyet, indtil du vælger at annullere abonnementet. Hvis du har abonnementer, kan du læse mere om, hvordan du får vist, ændrer eller annullerer dem.\nLæs mere om at gendanne dine oplysninger tilbage til din tidligere iPhone, iPad eller iPod touch.\nHvis du har en ny iPhone, iPad eller iPod touch, kan du læse mere om, hvordan du indstiller den.